അയുത്തായ ചരിത്ര ഉദ്യാനം

തായ്ലന്റിലെ അയുത്തായ രാജ്യവംശത്തിന്റെ തലസ്ഥാനമായിരുന്ന  അയുത്തായ നഗരത്തിന്റെ ശേഷിപ്പുകളുള്ള പ്രദേശമാണ്  അയുത്തായ ചരിത്ര ഉദ്യാനം ( (Pronunciation)) എന്ന് അറിയപ്പെടുന്നത്. 1351-ൽ അയുത്തായ രാജാവായിരുന്ന രാമാഥിബോധി ഒന്നാമനാണ് ഈ നഗരം സ്ഥാപിച്ചത്. 1569-ൽ ഈ നഗരത്തെ ബർമ്മക്കാർ അധീനതയിലാക്കി. വിലപിടിപ്പുള്ള പല വസ്തുക്കൾക്കും, കലാസൃഷ്ടികൾക്കുമെല്ലാം ഈ കാലയളവിൽ നാശം സംഭവിക്കുകയുണ്ടായി."Chakrabongse, C., 1960, Lords of Life, London: Alvin Redman Limited 1767-ൽ ബർമീസ് സേന, നഗരത്തെ തകർത്തുകളയുകയാണ് ഉണ്ടായത്.

1969 -ൽ തായ്‌ലാന്റ്റിലെ ലളിതകലാ വിഭാഗം ഈ നഗരത്തിലെ കലാസൃഷ്ടികളെ പുനഃരുദ്ധരിക്കാനുള്ള ശ്രമം തുടങ്ങിയിരുന്നു. പിന്നീട് 1976-ൽ ഈ പ്രദേശത്തിന് ചരിത്ര ഉദ്യാന പദവി ലഭിച്ചതോട്കൂടി ഈ പുനഃരുദ്ധാരണ പ്രവർത്തനങ്ങൾ കൂടുതൽ ഊർജ്ജിതമായി. ചരിത്ര നഗരത്തിന്റെ ഒരു ഭാഗത്തെ, 1991-ൽ യുനെസ്കോ  ലോകപൈതൃക പട്ടികയിൽ ഉൾപ്പെടുത്തി.

 ചിത്രശാല 

 ഇതും കാണുക 
 അയുത്തായ രാജ്യം

 അവലംബം